CELEX: 62012TN0456
Language: sl
Date: 2012-10-17 00:00:00
Title: Zadeva T-456/12: Tožba, vložena 17. oktobra 2012 – British Telecommunications proti Komisiji

8.12.2012   
            
            
               SL
            
            
               Uradni list Evropske unije
            
            
               C 379/27
            
         Tožba, vložena 17. oktobra 2012 – British Telecommunications proti Komisiji
   (Zadeva T-456/12)
   2012/C 379/48
   Jezik postopka: angleščina
   
      Stranki
   
   
      Tožeča stranka: British Telecommunications plc (London, Združeno kraljestvo) (zastopnika: J. Rivas Andrés in G. van de Walle de Ghelcke, odvetnika)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               Sklep Evropske komisije z dne 12. junija 2012, sprejet v zadevi SA.33540 (2012/N) – United Kingdom City of Birmingham – Digital District NGA Network s področja državne pomoči, razglasi za ničen; in
            
         
               —
            
            
               toženi stranki naloži plačilo stroškov, ki so ji nastali s to tožbo.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja sedem tožbenih razlogov.
   
               1.
            
            
               Prvi tožbeni razlog:
               
                           —
                        
                        
                           Komisija je s tem, da ni analizirala, ali je cilj pomoči jasno opredeljen, kršila člen 107(3)(c) PDEU in točko 35 Smernic za širokopasovna omrežja (1).
                        
                     
         
               2.
            
            
               Drugi tožbeni razlog:
               
                           —
                        
                        
                           Komisija ni ocenila sorazmernosti predlaganega ukrepa v skladu s členom 107(3)(c) PDEU in točkama 51 in 79 Smernic za širokopasovna omrežja in bi morala začeti formalni postopek preiskave.
                        
                     
         
               3.
            
            
               Tretji tožbeni razlog:
               
                           —
                        
                        
                           Komisija bi morala začeti formalni postopek preiskave, ker predlagana pomoč vpliva na trge, ki niso trgi NGA in na katerih ni tržne nepopolnosti, Komisija pa teh trgov ni analizirala.
                        
                     
         
               4.
            
            
               Četrti tožbeni razlog:
               
                           —
                        
                        
                           izpodbijani sklep s tem, da od izbranega operaterja zahteva, da mora „omogočati vse različne vrste omrežnega dostopa, ki bi ga želeli operaterji“, ukinja „spodbujevalni učinek“ in je neskladen s Smernicami za širokopasovna omrežja in členom 107(3)(c) PDEU.
                        
                     
         
               5.
            
            
               Peti tožbeni razlog:
               
                           —
                        
                        
                           Komisija je z odobritvijo uporabe državne pomoči za podvojitev že obstoječih omrežij zakupljenih vodov na upoštevnem območju kršila člen 107(3)(c) PDEU in Smernice za širokopasovna omrežja.
                        
                     
         
               6.
            
            
               Šesti tožbeni razlog:
               
                           —
                        
                        
                           izpodbijani sklep je zaradi zahteve, da mora novo omrežje „omogočati vse različne vrste omrežnega dostopa, ki bi ga želeli operaterji“, nesorazmeren in neskladen z regulativnim okvirjem Skupnosti za elektronske komunikacije.
                        
                     
         
               7.
            
            
               Sedmi tožbeni razlog:
               
                           —
                        
                        
                           izpodbijani sklep vsebuje napačne ugotovitve dejanskega stanja in očitne napake pri presoji, Komisija pa je kršila svoje obveznosti ustrezne obrazložitve izpodbijanega sklepa v zvezi s predhodno preiskavo.
                        
                     
         
      (1)  Sporočilo Komisije – Smernice Skupnosti o uporabi pravil o državni pomoči v zvezi s hitro postavitvijo širokopasovnih omrežij (UL 2009 C 235, str. 7).